**Ədəbiyyat 8-ci sinif KSQ 4 (A)**

*Şagirdin adı və Soyadı \_\_\_\_\_\_\_\_\_\_\_\_\_\_\_\_\_\_\_\_\_*

*Tarix\_\_\_\_\_\_\_\_\_\_\_\_\_\_\_\_\_*

*Sinif\_\_\_\_\_*

**1. Zakirin “Durnalar” qoşmasından verilmiş misralardan birində bədii sual işlənmişdir.(Durğu işarələri buraxılıb) (1.1.5) (3bal)**

A) Mən də sizin kimi qəribü zaram

B) Gecə-gündüz canan deyib ağlaram

C) Dönməsin bağrınız daşa, durnalar

D) Nəsib ola bir də görəm üzünü

E) Qatarlaşıb nə diyardan gəlirsiz

**2. Q.Zakirin “Durnalar” şeiri haqqında fikirlərdən hansı doğru deyil? (4bal) (1.1.4.)**

A) Satira deyil, kəskin tənqidlərə yer verilməmişdir.

B) Müəllifin şən əhvali-ruhiyyəsi hiss olunmur .

C) Qoşma janrındadır.

D) Hər bir bənddə təbiət gözəlliklərinin tərənnümünə yer verilmişdir.

E) Şeirdə vətən həsrəti öz əksini tapmışdır.

**3. Q.Zakirin “Durnalar” rədifli qoşmasına əsasən nöqtələrin yerinə yazıla bilər. (6bal) (1.2.2)**

*Lirik qəhrəman...*

1. göylə uçan durnalara müraciət edərək bir an havada qanad saxlamalarını istəyir.

2. özünü durnalara bənzədərək onlar kimi qəribü zar olduğunu bildirir.

3. durnalara müraciət edərək gözəl səsləri ilə insanları valeh etmələrini istəyir.

4. ciyərinin od tutub yandığını, ona canandan xəbər vermələrini istəyir.

5. gecə-gündüz Vətən həsrəti ilə ağladığını bildirir.

**4.**Qatar-qatar olub qalxıb havaya

Nə çıxıbsız asimana,durnalar !

Qərib-qərib, qəmgin-qəmgin ötərsiz,

Üz tutubsuz nə məkana, durnalar?

Janrı nədir? **20bal) (1.1.4.)**

\_\_\_\_\_\_\_\_\_\_\_\_\_\_\_\_\_\_\_

Qafiyə quruluşu necədir?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rədifi hansıdır?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.Aşıq Ələsgərin yaradıcılığına aid bəzi əsərlərdə rast gəldiyimiz “Dağlar”** obrazı nəyə bənzədilir ?**(3bal) (1.2.2.)**

A) saralmış sünbüləB) söyüd kölgəsinə C) çeşmə suyuna

D) yaylaq havasına E) yetkin bostana

**6**. **Q.Zakirin “Durnalar” və A.Ələsgərin “Dağlar” şeiri üçün ortaq cəhət ola bilməz (6bal) (1.2.1.)**

A) *Hər ikisində* rədif var

B) Hər ikisi qoşma janrındadır

C) *Hər ikisində* son bənddə adı çəkilir

D) *Hər ikisi heca vəznində yazılıb.*

E)İlk bəndləri aaab şəklində qafiyələnir

**7. A.Ələsgərin “Dağlar” rədifli qoşmasından verilmiş bənddə fərqləndirilmiş sözün ifadə etdiyi mənanı müəyyən edin. (4bal) (1.1.1.)**

Köçər ellər, düşər səndən aralı, **Firqətindən** gül-nərgizin saralı. Ələsgər Məcnuntək yardan yaralı, Gəzər səndə dərdli, nalalı, dağlar!

A) soyuq B) ayrılıq C) yağış

D) dəhşət E) sevinc

**8. Səhv fikri göstərin 6bal (2.1.1.)**

A) Teatırın əsası qoyuldu-1873 cü ildə

B)Satirik şeirlər müəllifi-M.F.Axundzadə

C)M.F.Axundzadənin əsəri –“Hacı Qara”

D)Əsrin sonunda ilk nümunələri yarandı-roman,faciə

E)Vətənimiz iki parçaya bölündü-Türkmənçay müqaviləsi ilə

**9.Qafqaz müsəlmanlarına xitab” şeirindən verilmiş beytlərdə ifadə olunumuş fikri öz sözlərinizlə ifadə edin (10bal) (1.2.4.)**

Bizə qeyrilər eyləyir töhmət,

Çün tərəqqi edibdir hər millət.

Gərçi var iş qanan kişi tək-tək,

Əksəri-xalq avamdır bişək.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10**.S.Ə.Şirvaninin “Qafqaz müsəlmanlarına xitab” şeiri ilə bağlı ***doğru*** fikri müəyyən edin.**(6bal) (1.1.4)**

A)Əruz vəzninin rəməl bəhrində yazılmışdır.

B) “Ziya” qəzetində nəşr olunmuşdur.

C) Əsərdə təkəbbürdən xilas olmağın yollarıgöstərilir.

D) Maarifçi ideyaların öz əksini tapdığı şeirdə inkişaf və tərəqqiyə çağırış var.

E) Şeirdə ərəb-fars sözlərindən istifadə edilməmişdir.

**11.S.Ə.Şirvaninin “Qafqaz müsəlmanlarına xitab” şeirində nədən narazılığını ifadə edir. 3 bal (1.2.4.)**

1.Xalqın cəhalət və nadanlığından

2.Acgöz məmurların xalqa zülm etməsindən

3.Çar hökumətinin müstəmləkəçilik siyasətindən

4.Yeni məktəblərdəki tədris üsulundan

5.Ruhanilərin xalqı aldatmasından

**12. S.Ə.Şirvaninin “Qafqaz müsəlmanlarına xitab” əsərinin forma xüsusiyyəti ilə bağlı səhv fikri müəyyən edin.6 bal (1.1.4)**

A) Şeir vahidi beytdir

B) Əruz vəzninin xəfif bəhrindədir.

C)Mənzum hekayədir

D) Məsnəvi şəklindədir.

E) Məktuba xas olan cəhətlər də vardır

**13.Nümunədə işlənmiş bədii təsvir vasitələrini müəyyənləşdirin 10 bal (1.1.5.)**

*Ah mən aşiqiyəm gözəl baharın*

*Baharda çağırır çiçək çiçəyi*

*Çəmən döşəyidir sevdalı yarın*

*Ona layla deyir səhər küləyi*

1. metafor 2.təşbeh 3.epitet 4.mübaliğə

5 təzad

**14.Xəfif ............. deməkdir. 3 bal**

**Cümləni doğru fikirlə tamamlayın**. (1.1.5.)

A) həyəcanlı B) yüngül C) axıcı D) sürətli E) ahəngli

**15. S.Ə.Şirvaninin “Qafqaz müsəlmanlarına xitab” şeirinin forma xüsusiyyətlərinə aid deyil(10bal) (1.1.4.)**

1.Şair əsərdə nadanlığın aradan qaldırılması

yollarını göstərir.

2.Əruz vəzninin xəfif bəhrində yazılmışdır.

3. Qafiyə quruluşu aa, bb, cc, və s. kimidir.

4. Əruz vəznində yazılmışdır.

5. Şair cəmiyyətdə müşahidə edilən nöqsan ların səbəbini elmsizliklə əlaqələndirir.

A)1,5 B) 2,3,4 C)1,3,5 D) 3,4 E) 4,5

Cavablar

1e

2d

3(1,2,4)

4. qoşma ,abcb,durnalar

5.e

6e

7b

8b

9.................

10 d

11.1,5

12c

13.1,2

14b

15a